**Priloga 4: osnutek neposredne pogodbe**

**Ministrstvo za finance, Urad Republike Slovenije za nadzor proračuna**, Fajfarjeva ulica 33, 1502 Ljubljana, matična številka: 1870491000, davčna številka: 29066042, ki ga zastopa direktorica Patricija Pergar (v nadaljevanju: UNP ali prodajalec)

in

*/vpiše se ime in priimek / naziv kupca*, ki jo/ga zastopa…………..matična številka:………, davčna številka:………………(v nadaljevanju: kupec)

sklepata naslednjo

**POGODBO O PRODAJI PISARNIŠKIH STOLOV** **št.** */vpiše se št. pogodbe/*

**I. UVODNE DOLOČBE**

# 1. člen

# (uvodne ugotovitve)

Pogodbeni stranki uvodoma ugotavljata, da:

* je UNP upravljavec premičnega premoženja oz. pisarniških stolov (v nadaljevanju: pisarniški stoli), opredeljenih v tabeli, ki je priloga in sestavni del te pogodbe (v nadaljevanju: Priloga 1), katerega lastnik je Republika Slovenija;
* se pisarniški stoli iz Priloge 1 nahajajo v prostorih UNP na naslovu Fajfarjeva ulica 33, 1502 Ljubljana;
* je UNP na podlagi 52. člena Zakona o stvarnem premoženju države in samoupravnih lokalnih skupnosti (Uradni list RS, št. 11/18, 79/18 in 78/23 – ZORR; v nadaljevanju: ZSPDSLS-1) v povezavi s 77. členom in drugo alinejo 78. člena ZSPDSLS-1 ter 19. člena Uredbe o stvarnem premoženju države in samoupravnih lokalnih skupnosti (Uradni list RS, št. 31/18; v nadaljevanju: Uredba) dne………….na portalu [www.gov.si](http://www.gov.si) objavil namero o sklenitvi neposredne pogodbe o prodaji pisarniških stolov, številka………..z dne……….(v nadaljevanju: namera);
* je kupec dne \_\_\_\_\_\_\_\_\_ posredoval končno ponudbo za odkup pisarniških(kega) stolov(a) (v nadaljevanju: Ponudba) iz Priloge 1, podrobneje opredeljenih v Ponudbi, ki je priloga in sestavni del te pogodbe (v nadaljevanju: Priloga 2);
* se ta pogodba sklepa na podlagi druge alineje 78. člena ZSPDSLS-1.

**II. PREDMET POGODBE**

# 2. člen

# (predmet pogodbe)

Predmet te pogodbe je prodaja enega (1) pisarniškega stola*/vpisati število pisarniških stolov, ki so predmet prodaje/* iz Priloge 1, ki so podrobneje opredeljeni v Prilogi 2 in tabeli spodaj:

|  |  |  |
| --- | --- | --- |
| **Zaporedna št. iz seznama pisarniških stolov iz Priloge 1** | **Inventarna številka** | **naziv pisarniškega stola** |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |

Pogodbeni stranki sta sporazumni, da prodajalec proda in izroči, kupec pa kupi in prevzame v last in posest pisarniške stole opredeljene v zgornji tabeli te pogodbe.

Kupljeno je po sistemu »videno-kupljeno«, zato prodajalec ne odgovarja za kasneje ugotovljene napake in okvare.

Pogodbeni stranki sta soglasni, da predpisane davčne dajatve in vse druge stroške, nastale zaradi prenosa lastninske pravice na predmetu pogodbe nosi kupec. Ti stroški niso vključeni v kupnino iz 3. člena te pogodbe.

**III. KUPNINA IN PLAČILO**

# 3. člen

# (cena)

Pogodbeni stranki sta sporazumni, da znaša dogovorjena kupnina za pisarniški(e) stol(e) iz tabele iz 2. člena te pogodbe\_\_\_\_\_\_\_\_\_\_\_ *(v primeru, da se prodaja več pisarniških stolov se navedejo še posamezne vrednosti posameznih pisarniških stolov po zaporedni, št., inventarni št. in nazivu pisarniškega stola, in potem skupna vrednost-lahko se uporabi kar tabela iz 2. člena, kateri se doda še ponujena cena za vsak kos pisarniškega stola)* EUR (z besedo: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ evrov 00/100),

Prodajalec ne plača nobenih stroškov, ki bi nastali ob ali po podpisu pogodbe.

V skladu z Zakonom o davku na dodano vrednost (Uradni list RS, št. 13/11 – uradno prečiščeno besedilo, 18/11, 78/11, 38/12, 83/12, 86/14, 90/15, 77/18, 59/19, 72/19, 196/21 – ZDOsk, 3/22, 29/22 – ZUOPDCE, 40/23 – ZDavPR-B, 122/23 in 104/24; v nadaljevanju: ZDDV-1), ki v 5. odstavku, 5. člena določa da državni organi in organizacije, organi lokalnih skupnosti ter druge osebe javnega prava se ne štejejo za davčne zavezance v zvezi z dejavnostmi ali transakcijami, ki jih opravljajo kot organi oblasti, tudi če pobirajo takse, prispevke in druge dajatve ter plačila v zvezi s temi dejavnostmi ali transakcijami, UNP ni davčni zavezanec.

V kupnini v skupni vrednosti \_\_\_\_\_\_\_\_\_\_\_\_\_\_\_\_ EUR skladu z ZDDV-1 ni obračunan davek na dodano vrednost glede na to, da UNP ni davčni zavezanec.

# 4. člen

# (plačilo)

Pogodbeni stranki se dogovorita, da bo kupec poravnal kupnino v roku osmih (8) dni od sklenitve pogodbe na račun prodajalca št. \_\_\_\_\_\_\_\_\_\_\_\_\_\_\_\_\_\_\_\_\_\_, sklic: **\_\_\_\_\_\_\_\_\_\_\_\_\_\_\_\_\_\_\_\_\_.**

**IV. PREVZEM**

# 5. člen

# (prevzem)

Prodajalec izroči kupcu pisarniški(e) stol(e) iz 2. člena te pogodbe v last in posest po plačilu celotne kupnine. Kupec se zaveže prevzeti in odpeljati pisarniški(e) stol(e) na lastne stroške najpozneje v roku petih (5) dneh od plačila kupnine.

Prevzem pisarniškega(ih) stola(ov) iz 2. člena te pogodbe in vse dokumentacije se opravi v prostorih UNP na naslovu Fajfarjeva ulica 33, 1502 Ljubljana.

Pogodbeni stranki se dogovorita, da bosta skrbnika pogodbe obeh pogodbenih strank ob prevzemu pisarniškega(ih) stola(ov) iz 2. člena te pogodbe podpisala primopredajni zapisnik v obliki, ki je kot priloga sestavni del te pogodbe (v nadaljevanju: Priloga 3).

**V. SKRBNIKA POGODBE**

# 6. člen

# (skrbnika pogodbe)

Skrbnik te pogodbe za UNP oz. prodajalca je…….., e-pošta:…….., tel. št.:……..

Skrbnik te pogodbe za kupca je…….*ime in priimek*, e-pošta:……….., tel. št.: ….

**VI. PROTIKORUPCIJSKA KLAVZULA**

# 7. člen

# (protikorupcijska klavzula)

Če je pri tej pogodbi kdo v imenu ali na račun druge pogodbene stranke, predstavniku ali posredniku organa ali organizacije iz javnega sektorja obljubil, ponudil ali dal kakšno nedovoljeno korist za:

* pridobitev posla ali
* za sklenitev posla pod ugodnejšimi pogoji ali
* za opustitev dolžnega nadzora nad izvajanjem pogodbenih obveznosti ali
* za drugo ravnanje ali opustitev, s katerim je organu ali organizaciji iz javnega sektorja povzročena škoda ali je omogočena pridobitev nedovoljene koristi predstavniku organa, posredniku organa ali organizacije iz javnega sektorja, drugi pogodbeni stranki ali njenemu predstavniku, zastopniku, posredniku,

je ta pogodba nična.

**VII. VARSTVO OSEBNIH PODATKOV**

# 8. člen

# (varstvo osebnih podatkov)

V skladu z Uredbo (EU) 2016/679 Evropskega parlamenta in Sveta z dne 27. aprila 2016 o varstvu posameznikov pri obdelavi osebnih podatkov in o prostem pretoku takih podatkov ter o razveljavitvi Direktive 95/46/ES (UL L št. 119 z dne 04.05.2016, str. 1; v nadaljevanju: Splošna uredba o varstvu podatkov), zadnjič popravljene s Popravkom (UL L št. 127 z dne 23.05.2018, str. 2), Zakonom o varstvu osebnih podatkov (Uradni list RS, št. 163/22 in 40/25- ZInfV-1; v nadaljevanju: ZVOP-2) ter drugimi predpisi, ki urejajo varstvo osebnih podatkov, pogodbeni stranki te pogodbe soglašata, da osebnih podatkov ne bosta uporabljali v nasprotju z določili Splošne uredbe o varstvu podatkov, ZVOP-2 in predpisi o varstvu osebnih podatkov ter da bosta zagotavljali pogoje in ukrepe za varstvo osebnih podatkov in preprečevali zlorabe v smislu določil prej navedenih predpisov. Osebni podatki se zbirajo na podlagi točke b) prvega odstavka 6. člena Splošne uredbe o varstvu podatkov ter 6. členom ZVOP-2.

**VIII. KONČNE DOLOČBE**

# 9. člen

# (razlaga in sestava pogodbe)

Pogodbeni stranki se dogovorita in soglašata, da je pogodba sestavljena in se uveljavlja v skladu z veljavno zakonodajo Republike Slovenije, ki se uporablja tudi za presojo njene veljavnosti in tolmačenje posameznih določb te pogodbe. Pogodbeni stranki soglašata tudi, da se za razlago in urejanje medsebojnih pravic in obveznosti po tej pogodbi in določil, ki niso določene s to pogodbo, uporabljajo določila Obligacijskega zakonika (Uradni list RS, št. 97/07 – uradno prečiščeno besedilo, 64/16 – odl. US in 20/18 – OROZ631), ZSPDSLS-1, Uredbe in drugih predpisov, ki urejajo to področje.

# 10. člen

# (reševanje sporov)

Vse morebitne spore iz te pogodbe bosta pogodbeni stranki reševali sporazumno. Če sporazum ne bo dosežen, bo o sporu odločilo stvarno pristojno sodišče v Ljubljani.

# 11. člen

# (spremembe in dopolnitve pogodbe)

Ta pogodba se lahko spremeni ali dopolni s pisnim aneksom, ki ga sporazumno sprejmeta in podpišeta obe pogodbeni stranki.

# 12. člen

# (podpis in sklenitev pogodbe)

Ta pogodba je elektronsko podpisana in jo obe pogodbeni stranki podpišeta s kvalificiranim digitalnim podpisom ter začne veljati z dnem podpisa zadnjega od pooblaščenih predstavnikov obeh pogodbenih strank. Elektronski izvod pogodbe prejme vsaka od pogodbenih strank. / *V primeru, da druga pogodbena stranka nima opcije kvalificiranega digitalnega podpisa se prej navedena določba ustrezno prilagodi na način, da pogodbeni strani pogodbo podpišeta v fizični obliki.*

Številka: */vpiše se št. pogodbe/* Številka: */vpiše se št. pogodbe/*

**Prodajalec: Kupec:**

**Ministrstvo za finance** */vpiše se ime in priimek oz. naziv kupca/*

**Urad Republike Slovenije za nadzor proračuna**

Patricija Pergar */ime in priimek/*

direktorica */funkcija/*

Datum: ………………. Datum:……………..

Priloge:

Priloga 1: seznam pisarniških stolov UNP za prodajo;

Priloga 2: Ponudba;

Priloga 3: vzorec primopredajnega zapisnika.